-Ես չեմ էլ ցանկանա խոսել աղբահանության մասին, քանի որ ինձ համար նորմալ չէ, որ քաղաքում աղբահանության խնդիր ունենք: Երկրին տիրոջ կարգավիճակով պետք է վերաբերվել, ու այդ ժամանակ և՛ աղբը ժամանակին կտեղափոխվի, և՛ մյուս խնդիրները կլուծվեն: Իսկ մենք ինչ-որ խնդիր ենք ստեղծում, հետո լուծում այն ու կարծում, որ գործ ենք արել: Ես Երևանում ծնված, մեծացած մարդ եմ, մենք ապրում ենք այս քաղաքում, սիրում այն՝ իր բոլոր թերություններով: Խնդիրը պետք է լինի ոչ թե այն՝ «Սանիթեքը» տարա՞վ աղբը, թե՞ ոչ, այլ այն, թե ինչո՞ւ պետք է այսօր մենք խոսենք այդ մասին: